16  آوریلده ائدیله‌جک پرزیدنتلیک حکومت سیستمینی ده ایچه‌رن آنایاسا دییشیک‌لیگی رفراندوم اؤنجه‌سی، عرقچیلیگین سرعتله یاییلدیغی آوروپادا حیا‌سیز و غیری-قانونی بیر تلاش داها یاشاندی.
اتریشین باشکندی وین‌ده تورک سفیرلیگینه بیر سالدیری تشکیل ائدیلدی.
آکتیویست‌لر، پرزیدنت رجب طیب اردوغانی هدف آلان بیر پانکارت بینانین دامین‌دان آشاغییا ساللادی.
حیا‌سیز حرکتی تشکیل 2 نفر حادثه یئرین‌دن قاچدی.
دیپلوماتیک قایناق‌لار، سؤز موضوعسو اینسانلارین بو حادثه‌نی اوّل‌دن پلانلادیق‌لارینی و حرکت اثناسیندا بینانین قارشی طرفینده اولان بیر ژورنالیستین آسیلان پانکارت گؤسترمک اوچون حاضیر اولدوغونا دقت چکدی.
غیری-قانونی بیر شکیلده بو حیا‌سیز حرکتی رئال‌لاش‌دیران‌لارین توتولما‌لاری اوچون تورکیه‌نین وین‌ه سفیرلیگی، اوتریش اورقان‌لاری ایله تماس‌لارینی داوام ائتدیریر.
عدالت ناظیری بکیر بوزداغ حادثه‌یه اعتراض گؤستره‌رک، بعضی آوروپا اؤلکه‌لرینده عرقچیلیگین سیاستده حل ائدیجی گوج حالینا گلدیگینی ایفاده ائتدی.
ناظیر بوزداغ، یوزگات‌دا ژورنالیست‌لرین، تورکیه‌نین وین‌ه سفیرلیگینه پانکارت آشیلماسییلا باغلی سوا‌لی اوزرینه، اوتریش‌ده و آوروپا اؤلکه‌لری‌نین بعضی‌لرینده چوخ جدی شکیلده آیری-سئچکی‌لیک، عرقچی‌لیک، یابانجی دوشمنلیغی، ایسلامافوبی و تورکیه علیهدارلیغی‌نین سانکی اپیدئمی بیر خسته‌لیک کیمی یاییلدیغینی سؤیله‌دی .
خاریجی ایشلر ناظیرلیگی سؤزچوسو سفیر حسین موفتو اوغلو ایسه حرکتی حدین‌دن آرتیق ساغچی بیر قروپون بوینونا گؤتوردوگونو ایفاده ائده‌رک؛
"بوگوک ائلچیلیغیمیزه ایستیقامت‌لی بو حرکت تأسف کی، جیدی بیر امنیت و کشفیات ضعیف‌لیگی اولدوغونو گؤسترمکده‌دیر. سؤز موضوعسو حرکت اوتریش حکومتی‌نین، تورکیه‌نی مسئولیت‌سیزجه هدف آلان تحریک ائدیجی ایفاده‌سی‌نین قاچینیلماز بیر نتیجه‌سی‌دیر" دئدی.
